בס"ד

החלטה לשיקום והרחבת בית עלמין גמזו

שנערך ונחתם בגמזו ביום 15/6/22

בין: גמזו מושב עובדים לפועלי אגודת ישראל להתיישבות שיתופית בע"מ

(להלן "האגודה")

לבין: ועדת בית עלמין.

כללי

1. במרחב יער בן שמן, באזור הסמוך למושב גמזו, הוקם ע"י האגודה השיתופית בשנות ה – 50 בית עלמין אשר נועד לשמש כבית עלמין של מושב גמזו (להלן "בית עלמין").
2. למרות שבית העלמין פעיל מאז הקמתו, הרי שבמהלך השנים הטיפול והתחזוקה בבית העלמין הוזנחו.
3. ברצון האגודה בשיתוף עם המועצה הדתית חבל מודיעין להסדיר את שיקום והרחבת בית העלמין וכן לקבוע את אופן ניהולו ואחזקתו של בית העלמין עבור תושבי גמזו, והכל ללא מטרת רווח ו/או טובת הנאה למי מהצדדים ו/או לכל צד שלישי אחר.

הקמת ועדת בית עלמין

1. לצורך ביצוע הפעולות הנדרשות לשיקום והרחבת בית העלמין תוקם ועדת בית עלמין, שחבריה הם: יו"ר ועד האגודה - גלזמן משה , חבר ועד אגודה - משה גלעדי, נציג המועצה הדתית – גולד שלמה, משה זכריה , שרה מרקוביץ. למען הסר ספק, ועדת בית העלמין מוסמכת לפעול אך ורק בקשר לשיקום והרחבת בית העלמין בהתאם לאמור בהסכם זה, ולא לניהולו השוטף של בית העלמין.
2. ועד האגודה רשאית לשנות את מספר חברי ועדת בית העלמין ו/או הרכב הועדה ו/או סמכויותיה. עד להחלטה אחרת, תקופת כהונת ועדת בית העלמין הינה עד לסיום עבודות השיקום המוגדרות להלן כפעימה הראשונה. החלטות ועדת בית העלמין תתקבלנה לפי רוב רגיל.
3. ועדת בית העלמין תפעל לביצוע עבודות השיקום וההרחבה בהתאם לתוכניות שערך האדריכל מנחם אילון, שהעתקן מצורף להסכם זה כנספח 1 (להלן "התוכניות העקרוניות").
4. בשלב זה אין בידי האגודה האמצעים לממן את הביצוע המלא של התוכניות העקרוניות ולפיכך, ועדת בית העלמין תפעל לביצוע חלקי של התוכניות לפי העיקרון של ביצוע עבודות פיתוח נדרשות והכרחיות : גדר, דרכי גישה, פיתוח של מינימום 100 קברים, ברזיה ובית מספד . עבודות אלו יכונו "הפעימה הראשונה".

ועדת בית העלמין תפעל בהתאם לתקציב שיועמד לרשותה.

גיוס תרומות ומימון הפעימה הראשונה :

1. ועדת בית עלמין תפנה למועצה אזורית חבל מודיעין ו/או למועצה דתית ו/או לכל גוף שלטוני אחר לצורך קבלת מימון לביצוע הפעימה הראשונה.
2. במקביל לפניות לרשויות ועדת בית עלמין תפנה לתושבי גמזו לצורך קבלת תרומה למימון ביצוע הפעימה הראשונה , בהתאם לקבוע להלן. מובהר כי המדובר בפניה לציבור על בסיס של רצון טוב ולא דרישה מחייבת.
3. העיקרון המנחה הוא כי לכל תושב שיבחר לתרום להקמת הפרויקט ישוריינו מראש מקומות קבורה כאמור להלן. יחד עם זאת, מובהר כי זכותו של כל תושב גמזו להיקבר בבית העלמין לא תיפגע מאי מתן תרומה, ובלבד שבמועד פטירתו יהיו בבית העלמין מקומות קבורה פנויים (לרבות שאינם משוריינים כאמר להלן).
4. סבב ראשון לגיוס תרומות:
   1. הזכאות להשתתף בסבב הראשון תינתן לכל בית אב בגמזו שהינו בעל נכס.

(לצורך הסכם זה "בעל נכס" הכוונה לבעלי משקים ו/או בעלי בתים בהרחבה בלבד ולמעט שוכרים ו/או מי שמתגורר בגמזו ביחידות ו/או קרוונים אך אינו החוכר הרשום ו/או הבעלים הרשום של הזכויות במקרקעין).

* 1. סכום התרומה יהיה לפי מפתח של 5,000 ₪ (חמשת אלפים ₪) לתושב ו 7,500 ₪

(שבעת אלפים חמש מאות ₪) לקירבה ראשונה כנגד שיריון מקום לקבר אחד בלבד.

תרומה בסכום נמוך מכך לא תזכה בשום שיריון. בכל מקרה, בסבב הראשון, בית אב לא יוכל לשריין יותר מ 4 מקומות קבורה. מתוכם שני מקומות קבורה ביחס לכלל הבעלים בנכס ושני מקומות קבורה נוספים עבור קרובי משפחה מקירבה ראשונה של בעלי הנכסים. קירבה ראשונה לצורך הסכם זה הינה הורים וילדים. לא ניתן לשריין מקומות עבור קרובי משפחה ללא שיריון עבור בעלי הנכסים עצמם.

* 1. משך תקופת הסבב הראשון תהיה 90 ימים ממועד פרסום ההודעה, לפי עיקרון של

כל הקודם זוכה.

1. סבב שני לגיוס תרומות:

בהתאם לסכום הגיוס בסבב בראשון , הצדדים יפרסמו פניה לתושבי גמזו, לגיוס תרומות לפי העקרונות הבאים:

* 1. הזכאים להשתתף בסבב השני הם בעלי נכסים כהגדרתם לעיל וכן תושבי גמזו בפועל שהינם ילדים בגירים של בעלי הנכסים או שוכרים המתגוררים בגמזו לתקופה רצופה העולה על 7 שנים (להלן "תושבים ללא נכסים"). יובהר כי תושבים ללא נכסים שהינם בני זוג יחשבו הם וילדיהם כתושב אחד. לפי הרשום בתעודת זהות.
  2. סכום התרומה בסבב זה יהיה לפי מפתח של 7,500 ₪ (שבעת אלפים חמש מאות ₪) כנגד שיריון לקבר אחד בלבד. תרומה בסכום נמוך מכך לא תזכה בשום שיריון .
  3. כל הזכאים להשתתף בסבב השני יהיו זכאים לשיריון עבור קרובי משפחה בדרגה ראשונה עד שני קברים נוספים לפי מפתח של 10,000 ₪ (עשרת אלפים ₪) לכל קבר. בעלי נכסים שמימשו את זכותם לשריון מקומות קבורה עבור קרובי משפחה לא יוכלו להשתתף בסבב זה.

1. ועדת בית העלמין תהיה זכאית בכל שלב לגייס תרומות מגורמי חוץ לפי מפתח של 25,000 ₪ (עשרים וחמש אלף ₪) לכל קבר ואולם, מספר הקברים שישוריינו לא יעלה על 20% ממספר הקברים בפעימה הראשונה. המנהלת תשקול מתן הנחה לתרומות לשיריון מעל 10 קברים.
2. ועדת בית העלמין תהיה זכאית לבצע סבב גיוס נוסף ו/או לעדכן את הסכומים הקבועים לעיל, ובלבד שההחלטה התקבלה ברוב של 4 חברי ועדת בית העלמין.
3. כמו כן, ועדת בית העלמין תהיה זכאית לגייס כספים כנגד תרומה עבור הנצחה ביחס לאלמנטים שונים, בפעימה הראשונה כדוגמת שילוט, ברזיה, בית מספד וכיוצ"ב. סכום התרומה יקבע ע"י בית העלמין.
4. ועד האגודה יפעל להקמת מלכ"ר – "הקרן לפיתוח בית עלמין גמזו" בהתאם לחוק לטובת ניהול שוטף וכספים של עמותת בית העלמין.
5. עד להקמת המלכ"ר בהתאם לחוק, כל כספי התרומה יופקדו בחשבון הבנק של עמותת תפארת גמזו, ועמותה זו היא אשר תפיק קבלות לתורמים. ועדת בית העלמין תסדיר את העברת כספי התרומות לצורך ביצוע הפעימה הראשונה לפי הנחיות רואה חשבון.

עם סיום הפעימה הראשונה וככל שיוותרו כספים בעמותת תפארת גמזו, יועברו הכספים בהתאם להוראת ועדת בית עלמין לצורך הניהול השוטף של בית העלמין.

1. לכל מי שתרם לעמותה וקיבל שיריון למקום קבורה תינתן תעודה ובה מספר מקום הקבר ומיקומו המדוייק. ועדת האגודה וועדת בית העלמין ינהלו מרשם מדוייק של מקומות הקבורה שהוקצו. בתעודה שתינתן יחתום בעל הזכות על התחייבות כלפי הצדדים לפיו הוא מתחייב שלא להעביר, בין במישרין בין בעקיפין, לרבות מכירה ו/או השכרה ו/או הקצאה של זכותו לכל צד שלישי וכי ידוע לו שניהול בית העלמין לרבות הסדרי הקבורה הינם בהתאם להסכם זה.
2. יחד עם הסכם זה מאשר ועד האגודה תקנון לניהול בית העלמין באופן שוטף, שהעתקו מצ"ב נספח 2.
3. ועדת בית עלמין תפעל לאישור התקנון מול המועצה הדתית של חבל מודיעין לצורך הנפקת רישיונות קבורה.
4. המועצה הדתית חבל מודיעין תנפיק רישיונות קבורה רק לאחר אישור הכתב של 2 ממורשי החתימה של ועדת בית עלמין.

כל שינוי מהוראת הסכם זה יעשה אך ורק באישור ועד האגודה ובתיאום עם ועדת בית עלמין.

כל הודעה על פי הסכם זה תהיה בכתב בלבד.

**ולראיה באנו על החתום:**

ועד אגודה מושב גמזו:

שם מלא חתימה

שם מלא חתימה

ועדת בית עלמין:

שם מלא חתימה

שם מלא חתימה